שפי ישי

שפי ישי (נולד ב-20 בדצמבר 1954) הוא מוזיקאי ישראלי. יוצר מוזיקה לתיאטרון לקולנוע ולשירי משוררים.

ביוגרפיה
נולד בירושלים בשם ישי שפי במשפחתם של דב, לימים הפרקליט הצבאי הראשי, ואסתר שפי. שירת בלהקת חיל האוויר. בוגר האקדמיה למוזיקה בתל אביב. השתתף ביצירת האלבום הכבש השישה עשר והלחין את "ריבים קטנים".

ישי עיבד והפיק מוזיקלית את אופרת הרוק "מאמי", בגרסתה המקורית ב-1986 וכן בגרסה המחודשת בשנת 2002.

כתב מוזיקה להצגות תיאטרון רבות ביניהן:
סנג'ר, קרוב יותר, אכזר ורחום - בתיאטרון הבימה.
ברכה, הימים הכי טובים, קיץ אחרון - בתיאטרון באר שבע.
סטריפטיז אחרון, מחזה לילה - בתיאטרון צוותא.
הקונצרט, קול קטן, מבזק חדשות - בתיאטרון בית ליסין.
רוויו לנוער, אליעזר בעל החלומות - בתיאטרון לילדים ולנוער.
זכרונות חוף ברייטון - בתיאטרון חיפה.
אלוהים, תנינים, משחק נישואין, ירח אלבמה, כל נדרי, אהבה וזעם - בתיאטרון הרצליה.
טוני היפה, קילר ג'ו, נוף ילדות, שמים, קולות אחרים, מלקולם הקטן ומלחמתו בסריסים, נדל"ן, חטא - בתיאטרון החאן.
שניידר ושוסטר בתיאטרון בזל בשווייץ.
שעתו האחרונה של קול - בפסטיבל תיאטרונטו 2007.
מה עושים עם ג'ני? בתיאטרון הבימה 2015.
הזאבים - בתיאטרון הקאמרי 2016.
הפיק וניהל ניהול מוזיקלי את סינדרום ירושלים - בתיאטרון חיפה, ואת אופרת הרוק מאמי - בתיאטרון צוותא ובתיאטרון הבימה.

זוכה פרס קיפוד הזהב מלחין לתיאטרון 2010.

כתב מוזיקה לסרטים "ד"ר דוליטל עקום", "מאחורי גבו של היטלר" ו"לא על הלחם לבדו".

העלה מופעי שירה, מוזיקה ומחול עם המשוררים נתן זך, יהודה עמיחי, יונה וולך, רוני סומק, נעים עריידי ואחרים.

אחיו של שפי חגי נהרג באסון התאומים ב-2001. נשוי לזמרת יהודית תמיר ואב לבן.

אלבומיו 
 "אהבה ושנאה" - אלבום סולו ראשון (1993).
 "פרחים אדומים" - הפקה, עיבוד והלחנה באלבום של יהודית תמיר.
 "מתחת לארון" - אלבום לילדים - שירי אנדה עמיר-פינקרפלד.
 "גבר לא ידבר על כך" - אלבום סולו שני (2010).

קישורים חיצוניים

 

 
 רועי בהריר, מנת השפי: ריאיון עם שפי ישי, nrg , 14 בדצמבר 2009
 עינב שיף, ברוך הגבר, וואלה!, 18 במרץ 2010
 בן שלו בקורת בעיתון הארץ
 שפי ישי באסופת "מלחיני משוררים ישראלים" בעריכת דודו אלהרר, האתר של נילי דגן

הערות שוליים

מלחינים ישראלים
זמרים ישראלים
זוכי פרס קיפוד הזהב
חברי להקת חיל האוויר
בוגרי בית הספר למוזיקה ע"ש בוכמן-מהטה, אוניברסיטת תל אביב
ישראלים שנולדו ב-1954